lv da ca lv en lv en ru en lv lv lv eo lv lv sl lv lt lv lv lv lv lv fr lv lv lv lv lt pl lv it lv lv lv lv es lv eo id lv en lv cs en en en en en lv lv de lv lv lv en lv lv en lv lv en lv lv en lv lv en lv lv en es lv en lv lv en lt lv en nl lv en lv lv lv lv lv en lv es en lv it en en lv lv lv lv lv lv lv mn lv en lv lv lv lv lv lv lv lv lv fr en lv pl lv lv lv lv en en it lv lv
Izstādes “Auto 2018” TOP 10 – tas noteikti jāredz :: Atputasbazes.lv
Pirtis - Viesu nami - Kempingi
No 6. līdz 8. aprīlim Ķīpsalā notiek Baltijas lielākā starptautiskā autoindustrijas izstāde “Auto 2018”, kas šoreiz notiek jau trijās hallēs. Piedāvājam TOP 10 ar nozīmīgākajiem “Auto 2018” pieturas punktiem, kur apmeklētājiem noteikti jāpiestāj.
Pasaulē visātrākais apvidus auto “Lamborghini Urus”
Jaunās paaudzes elektromobilis “Nissan Leaf”
Baltijas mēroga pirmizrādi izstādē “Auto 2018” piedzīvo vēl kāds titulēts spēkrats – pasaulē vispārdotākā elektromobiļa “Nissan Leaf” jaunā paaudze. Jaunais modelis ir kļuvis ne tikai jaudīgāks, bet arī spēj bez atkārtotas akumulatoru uzlādes nobraukt vēl garāku distanci – pilsētas braukšanas apstākļos turpat 415 km. Un, kas interesantākais, tas ir pat nedaudz lētāks nekā priekštecis!
Latvijā pārbūvēts klasiskais “Dodge Charger” ar 800 ZS
“Auto 2018” skaļākajā un krāšņākajā sadaļā “Auto Exotica 2018” būs redzams Latvijā pazīstamā dragreisa braucēja Ilmāra Zausajeva (ILMS) uzņēmumā pārbūvētais amerikāņu klasiskais 1973. gada muskuļauto “Dodge Charger”, kas aprīkots ar astoņu litru V8 turbomotoru un attīsta vismaz 800 ZS jaudu un 1000 Nm griezes momentu. Šo viscaur hromēto, pāris desmitus tūkstošus eiro vērto motoru atsevišķi varēja aplūkot “Auto Exotica” ekspozīcijā pirms diviem gadiem, bet tagad projekts ir finiša taisnē, un šogad izstādes apmeklētāji var novērtēt jau gatavu auto.
Klasiskais “Hudson Hornet” ar modernām tehnoloģijām
Vizuāli iespaidīgākie un tehniski neprātīgākie hotrodi un louraideri, kā jau katru gadu, Ķīpsalā ierodas no Skandināvijas. Viens no ievērojamākajiem šogad ir uz 1953. gada “Hudson Hornet” bāzes tapušais louraideris, kas aprīkots ar mūsdienīgiem tehniskajiem mezgliem – 350 zirgspēku jaudīgu 5,7 litru V8 motoru un modernu piecpakāpju automātisko pārnesumkārbu. Šis vairāk nekā piecus metrus garais klasiskais amerikāņu sedans ir pazemināts par 29 centimetriem, kā rezultātā aizmugurējie riteņi pilnībā ir paslēpti arkās, un auto vizuāli atgādina milzu vaboli.
14 tonnu smagā bruņumašīna “SISU GTP”
Izstādē Ķīpsalā šajā nedēļas nogalē ir piestājis iespaidīgs visurgājējs – 14 tonnu smagā bruņumašīna “SISU GTP”, kas paredzēta speciālu uzdevumu veikšanai. Iespaidīgā bruņumašīna ir sešus metrus gara, 2,5 metrus plata un bez ieročiem augstumā sasniedz nedaudz vairāk nekā 2,5 metrus. Ar pilnu bāku sešcilindru dīzeļdzinēja bruņumašīna var nobraukt līdz 700 km un maksimāli sasniegt 100 km/h. Šī transportlīdzekļa salonā var ietilpt 16 cilvēki.
Pusmiljonu vērts “Toyota” pikaps no Dakaras rallijreida
Dakaras rallijreida “Toyota Hilux” būtiski atšķiras no tā paša nosaukuma pikapa, ko varam nopirkt “Toyota” markas dīlercentrā. Robustais pikaps ir būtiski pārbūvēts “Toyota” rūpnīcas sacīkšu komandas “Toyota Gazoo Racing” darbnīcā, un ar to šī gada Dakaras rallijreidā piedalījās lietuvietis Benedikts Vanags. Sacīkstēm pārbūvētajam pikapam ir piecu litru V8 benzīna motors, kas aizgūts no “BMW M3” konkurenta “Lexus IS-F” un attīsta 380 ZS jaudu. Sacīkšu režīmā šāds pikaps patērē vidēji 75 litrus uz 100 km, tādēļ tam kā degvielas tvertne tiek izmantota 500 litru cisterna.
“Mercedes” rodsters ar “GAZ 21” dizainu
Vēl viens iespaidīgs automobilis, kas tapis tepat Latvijā, ir metālmākslinieka Normunda Bērziņa radītais “Mercedes-Benz SLK” rodsters ar “GAZ 21 Volga” dizaina virsbūves paneļiem. Rezultātā tapusi “Volga” ar nolaižamo jumtu! Šī nav vienkārši metāla skulptūra, bet gan legāli pa Latvijas koplietošanas ceļiem braucams automobilis, kas reģistrēts CSDD un kam veiksmīgi izieta tehniskā apskate. Šādu pārbūvi bija iespējams reģistrēt, jo spēkratam ir saglabāti oriģinālie “Mercedes-Benz SLK” virsbūves gabarīti, motors un transmisija.
Kosmosa sāgas “Zvaigžņu kari” stilā pārveidots auto
Izstādes “Auto 2018” ierīkotajā Bērnu izklaides zonā ir aplūkojams kosmosa sāgas “Zvaigžņu kari” stilā pārveidots spēkrats, kura noformējumā var ieraudzīt visus leģendārās filmas tēlus – Jodu, princesi Leju, Dārtu Veideru u. c. Šis “Zvaigžņu karu” auto ir izgatavots uz 90. gadu sportiskā japāņu automobiļa “Mitsubishi Eclipse” bāzes. Unikālā automobiļa īpašnieks ir kāds zviedrs, kuram šāda noformējuma spēkrats bija sens sapnis. Vissarežģītākais un visdārgākais šajā automobilī ir virsbūves krāsojums jeb aerogrāfija, kas vien izmaksājusi 20 tūkstošus eiro.
Rallijos uzvarošā “Škoda Fabia R5”
“Škoda Fabia R5” sacīkšu spēkrats, ar kuru Eiropas rallija čempionātā ar Latvijas licenci piedalās Nikolajs Grjazins, izstādē “Auto 2018” ir apskatāms pie “Škoda” markas standarta vieglajiem automobiļiem un ir aprīkots ar 1,6 litru četrcilindru benzīna turbomotoru. Tas attīsta 275 zirgspēku jaudu un 420 ņūtonmetru griezes momentu. Rezultātā mazais R5 klases sacīkšu pilnpiedziņas spēkrats no vietas līdz 100 km/h spēj paātrināties 4,2 sekundēs un maksimāli sasniegt 200 km/h. Šāds sacīkšu automobiļa modelis, kas sevi ar uzvarām ir pierādījis ne tikai rallijā Latvijā, bet arī citviet Eiropā, maksā aptuveni 200 tūkstošus eiro.
280 ZS jaudīgais hečbeks “Renault Megane R.S.”
Baltijas mēroga prezentāciju izstādē “Auto 2018” piedzīvo jaunās paaudzes “Renault Megane R.S.” sportiskais hečbeks. Tas ir aprīkots ar 280 ZS (390 Nm) jaudīgu 1,8 litru turbomotoru, kas aizgūts no ekskluzīvā franču sportiskā auto “Alpine A110”. Pateicoties tam, jaunais “Renault Megane R.S.” no vietas līdz 100 km/h paātrinās 5,8 sekundēs un maksimāli sasniedz 255 km/h. Turklāt šim priekšpiedziņas automobilim ir piestūrējoši aizmugurējie riteņi, kuri uzlabo vadāmību, braucot līkumos.
Kā zināms, no 6. līdz 8. aprīlim Starptautiskajā izstāžu centrā Ķīpsalā notiks Baltijā lielākā autoindustrijas izstāde “Auto 2018”, kuru veido četras tematiskās sadaļas plašam interešu lokam:
jauno automobiļu izstāde „Auto”;
transporta un industriālās tehnikas izstāde „Transporta tehnika”;
auto remonta instrumentu, servisa iekārtu, rezerves daļu, apkopes līdzekļu, aksesuāru izstāde “Auto mehānika”
lielākais autotūninga šovs Austrumeiropā „Auto Exotica”.
Seko jaunumiem Facebook: www.facebook.com/autoizstade.kipsala
Inese Libere, BT 1 mediju koordinatore
Komentārs par rakstu: Izstādes “Auto 2018” TOP 10 – tas noteikti jāredz
Balsot 18 Balsot 33 Balsot 50
» Arhīvs» Diskusijas  (0)
16.05.2022Vjačeslavs Mitrohins un Aivars Hermanis Ungurmuižā spēlēs latviešu blūzus!20.04.2022Aijas Vītoliņas un Aivara Hermaņa koncerts Mazmežotnes muižā24.03.2022Vienmēr zaļi! Atkal kopā… pēc 30 gadiem15.11.2021Starptautiskais Slēpņotāju (Geocaching) filmu festivāls Sabilē 30.10.2021Interaktīvas pastaigas Jelgavā
19.11.2020Brīvdabas muzejs aicina mūsdienu amatniecības meistarus 07.10.2020Rotko centra GADA KARTE – iespēja baudīt mākslu29.04.2020Dailes teātris uzsāk darbu pie seriāla 30.01.2020KAROSTAS FESTIVĀLS Trīsdesmit neatkarības gadi Karostā 1990-202019.11.2019Dailes teātris gatavojas 100. jubilejai
2022 © www.atputasbazes.lv | Izstrādātājs: SENET
Nepareizi ievadīts lietotāja vārds vai parole!